Apabila kita pergi ke Kuil Bulan,
kita akan jumpa ular di pintu masuk.
Diukir pada dinding batu,
badannya yang berkilauan seolah-olah hidup apabila disentuh.
Bukan mudah.
Menakik batu
dan jadikan bentuk ular timbul.
Jauh ke dalam terowong, lebih banyak bentuk membingungkan muncul,
semuanya diukir daripada batu hidup.
Suasananya unik.
Debu-debu berterbangan dalam cahaya yang bersinar ke bawah
dari lubang di siling
ke struktur yang rata, jelas sekali hasil kerja manusia.
Tiang batu, seperti ular, dibentuk daripada batu itu sendiri,
bercahaya dari ceruk di atas,
memberikan akses kepada cahaya matahari dan bulan.
Dikenali orang tempatan sebagai Kuil Bulan, dan mungkin lebih asli
sebagai Amaru Markawasi, Rumah Ular,
tempat perlindungan berbatu yang menakutkan ini
mempunyai kehadiran yang kuat.
Dipercayai orang Inca gunakan ruang ini untuk upacara kesuburan,
di mana orang tinggalkan persembahan kepada dewi bulan
Mama Quilla, anak perempuan Viracocha.
Suasana senyap, sejuk dan sepi,
semua ini menumpukan minda dengan cara yang pada saya
direka dengan sengaja, bukan tak sengaja dicapai.
Sesiapa yang mengukir kebuk suci ini, nampaknya bukan orang yang sama
yang membina kuil bersalut emas yang gah
yang jadikan Inca terkenal.
Seolah-olah orang Inca bina dinding luar sebagai tanda penghormatan.
Menghormati sesuatu yang mereka jumpa, bukan sesuatu yang mereka cipta.
Adakah kita sedang melihat kerja orang lain,
budaya lama yang faham cara untuk bentuk batu dengan hebat sekali?
BAB IV
Saya di lereng bukit di atas Cusco di Peru,
menyiasat kemungkinan teknik kuno untuk membentuk batu
dikenali sebagai Hanan Pacha.
Kita ada misteri pelbagai lapisan dan untuk selesaikan misteri itu,
kita perlu lihat pelbagai gaya seni bina
kadangkala wujud bersama di jalan yang sama.
Di tempat lain di dunia,
ini akan dianggap bukti hasil tangan budaya berbeza.
Di pertengahan antara Kuil Bulan dan megalitik Sacsayhuaman,
terletaknya tapak penting di Lembah Suci
yang menggunakan teknik pembentukan batu kuno yang sama.
Q'enqo.
Ia nama Quechua yang bermaksud "labirin",
dan apabila saya mula meneroka, saya faham sebabnya.
Apabila seseorang meneroka pusatnya,
laluan berliku yang membawa kita melaluinya
dan buat kita berfikir.
Q'enqo ialah tempat di mana seseorang mendapati dirinya sendirian,
dikelilingi oleh suasana mistik yang penuh misteri,
dikelilingi kesunyian.
Ia rangkaian terowong berukir yang rumit,
galeri bawah tanah,
dan sesuatu yang kelihatan seperti altar diukir daripada batuan dasar.
Semuanya membawa ke amfiteater pusat,
di mana Jesus Gamarra sekali lagi akan berkongsi kepakarannya.
Adakah hasil kerja yang kita lihat di Q'enqo Chico
dihasilkan oleh orang Inca?
Tidak.
Walaupun ada petunjuk kecil kehadiran Inca
seperti batu kecil dan simen lumpur,
ia sentiasa dibina dengan penuh hormat dengan bentuk Hanan Pacha.
Ia dihormati dengan penuh kasih sayang,
dan ia dilakukan dengan mengelilinginya
dengan batu yang disusun yang tepat dan penuh hormat.
Batu arca purba dikelilingi oleh kerja blok asas
seperti saya lihat di luar Tokong Bulan.
Ia gabungan gaya
yang kita jumpa dalam banyak tempat paling suci di Peru.
Seperti di Machu Picchu, batu upacara Intihuatana yang diukir licin
yang nampaknya dikelilingi oleh struktur binaan Inca kemudian,
mungkin sebagai tanda penghormatan tempat suci ini.
Ini boleh menjelaskannya campuran kerja batu yang kita lihat
pada dinding Cusco dan di Sacsayhuaman,
yang Jesus Gamarra kenal pasti sebagai blok yang ditambah di atas dan sekeliling
yang mungkin lebih tua daripada batu yang diukir licin itu.
Tak kira waktu blok ini dibentuk,
persoalannya bagaimana?
Mungkinkah kita sedang melihat cap jari teknologi prasejarah yang hilang?
Rakan penyelidikan Jesus, Jan Peter de Jong, fikir ada petunjuk
di Sacsayhuaman tentang cara batu itu diukir dengan baik.
Jan, awak bawa saya ke terowong yang sempit ini
dengan sisi berkilat.
Apa nama tempat ini?
Mereka gelarnya Chincana Chica.
Maksudnya "tempat seseorang sesat."
Ini batuan asas semula jadi,
tapi jelas sekali terowong adalah hasil kerja manusia.
Adakah itu ciri gaya pembinaan tertua di sini?
Mereka guna batuan asas semula jadi dan membentuknya?
Salah satu ciri gaya Hanan Pacha
ialah batu itu telah diubah suai dengan teknologi acuan.
Awak boleh lihat mereka bekerja dengan batu itu seolah-olah ia lembut
sebab macam-macam benda ditekan ke dalam batu.
Apabila awak kata teknologi acuan,
maksud awak melembutkan batu dan tekan bentuk ke dalam batu?
Kami rasa batu itu lembut pada saat pembinaan.
Tapi bagaimana ia jadi lembut?
Jan percaya dinding terowong ini ialah kunci kepada misteri itu.
Jadi di dalam terowong ini, kita boleh nampak banyak pantulan.
Saya nampak ia bersinar seperti kilauan logam.
Kalau awak sentuh, ia sangat licin.
Kami fikir ia dirawat dengan haba,
dan haba ini mewujudkan lapisan di atas batu,
dan sebab itulah ia berkilat.
Ahli geologi gelar kesan ini sebagai vitrifikasi.
Berapa banyak haba yang digunakan?
Vitrifikasi, ia bermaksud "menjadi kaca,"
dan itu bermakna kita perlu, 1,400 darjah Celsius.
Jumlah haba yang besar.
Kami tak tahu cara mereka buat,
tapi kami tahu ini kerja mereka.
Apabila dilihat dengan teliti, kita perlu tanya,
"Adakah haba penjelasan untuk penampilan pelik
megalitik gergasi Sacsayhuaman?"
Orang yang skeptikal akan kata kesan berkilat di dalam terowong
disebabkan orang bergesel pada sisi terowong.
Apa reaksi awak?
Ramai orang kata, "Ya, sudah tentu."
"Ia terhasil akibat orang menyentuh dinding terowong."
Tapi ternyata bumbung dan dinding terowong licin juga.
Jadi, tak logik untuk katakan
mereka sentuh semua bahagian pada masa yang sama.
Bagaimana dengan hujah lain yang ia disebabkan aktiviti gunung berapi?
Tak ada gunung berapi di sini.
- Okey. - Jadi, penjelasan itu tak logik.
Bagi Jan, penjelasan yang sesuai ialah
kita sedang melihat hasil sejenis proses saintifik purba,
yang disempurnakan oleh tamadun sebelum Inca.
Ia telah dilakukan pada masa lalu oleh orang purba.
Kami tak tahu teknologi yang mereka gunakan.
Apabila saya lihat Sacsayhuaman,
saya rasa seperti melihat teknologi yang hilang,
ilmu yang hilang tentang kerja batu,
ilmu yang kita tak kuasai hari ini
yang kita tiada teknologi untuk menghasilkan semula.
Sifat sebenar teknologi itu masih menjadi misteri.
Tapi Jesus Gamarra percaya kepanasan melampau
yang membolehkan batu itu untuk dilembutkan dan dibentuk
juga diperkuat dan mengeras selepas selesai.
Apabila saya lihat sekeliling, walaupun ia purba,
batu-batu itu mempunyai rupa yang sangat moden.
Bagaimana awak faham apa yang kita nampak di depan mata kita?
Hanya bahagian yang telah dikerjakan oleh haba dan acuan
masih terpelihara dan dimusnahkan.
Batu yang selebihnya nampak kasar.
Ada kesan terhakis akibat luluhawa.
Apa penjelasan awak tentang apa yang kita lihat di sini?
Ada banyak misteri yang kita tak boleh jelaskan
sebab ini bahagian sejarah silam yang hebat,
berlaku beribu tahun lalu.
Pada tahap tertentu, kita perlu terima saja
yang kita sedang lihat tugas kejuruteraan yang mustahil.
Mustahil bagi kita.
Ia memerlukan kita berfikiran terbuka
tentang pandangan kita terhadap zaman purba.
Menurut tradisi tempatan direkodkan oleh penakluk Sepanyol,
teknik canggih kerja pembatuan merupakan sebahagian daripada legasi pengetahuan
diturunkan oleh dewa pencipta Andes, Viracocha,
yang akan menyebabkan batu untuk ditelan api,
menjadikan blok besar ringan seperti bulu yang boleh diapungkan ke tempatnya
yang bunyinya seperti teori haba melampau.
Sebab itu saya berminat dalam tradisi Orang Asli
yang bercakap tentang batu dicairkan atau dibentuk bersama.
Mari buka telinga dan mata untuk kemungkinan begitu.
Bukti teknologi yang tak dapat dijelaskan di tempat kerja
boleh ditemui di seluruh tanah tinggi Peru purba.
Tapi mungkinkah ada bukti pencapaian sains purba
di seberang Gunung Andes
yang kita juga terlepas pandang di hutan hujan Amazon?
AMAZON TIMUR LAUT PERU
Hanya kerana kawasan itu tak menarik untuk manusia menginap hari ini
tak bermakna ia tak menarik pada masa lalu.
Siasatan yang sedang dilakukan
mendedahkan bukti yang ada rahsia besar di Amazon.
Kita dah tahu ada bukti kediaman manusia di Amazonia purba
25,000 tahun lalu.
25,000 TAHUN LALU
Ia tiba-tiba membuka tingkap masa yang lebih luas
untuk menempatkan tamadun yang hilang.
Kemungkinan yang kita perlu siasat,
penciptaan tamadun menjadi lebih mendalam dan lebih lama.
Malah, nampaknya orang Eropah pertama yang mengemudi seluruh Amazon
pada tahun 1542
mungkin nampak sekilas keturunan
daripada tamadun itu apabila mereka menyusuri di sini.
Ekspedisi diketuai oleh pengembara Francisco de Orellana
dan ditulis oleh biarawan Dominika, Gaspar de Carvajal.
Jurnal De Carvajal tak menyebut
tentang hutan yang tak berpenghujung dan tak berpenghuni seperti hari ini.
Paderi itu menggambarkan lembangan Amazon penuh dengan bandar
dihuni oleh orang berkemahiran tinggi.
"Satu penempatan," tulisnya, "menganjur sejauh 21 kilometer."
Itu panjang Pulau Manhattan.
Tapi apabila mubaligh Eropah tiba kira-kira seabad kemudian,
mereka tak nampak bandar seperti itu.
Ahli sejarah menolak laporan De Carvajal dan anggapnya fiksyen,
direka untuk kagumkan Raja Sepanyol supaya membiayai lebih banyak ekspedisi.
Tapi tatkala hutan tebal ini mula mendedahkan rahsianya,
nampaknya laporan itu ternyata benar selama ini.
Penemuan terbaru di Amazon menunjukkan memang ada sebuah tamadun purba di sini.
Menggunakan LiDAR untuk mengintai kanopi hutan di Bolivia pada tahun 2019,
BOLIVIA UTARA
ahli arkeologi kagum melihat
struktur dan jalan buatan manusia yang luas.
Hasil kajian baru, kita mendapati ada penempatan besar.
Seperti yang kita tahu, ada tradisi bandar yang hilang di Amazon.
Bandar ialah perkataan yang tepat untuk gambarkan penempatan ini.
Berdasarkan data dan pengetahuan kita tentang kampung-kampung Amazon sedia ada,
para penyelidik mungkin dapat bayangkan rupa penempatan Cotoca.
Bandar ini lebarnya hampir 1.6 kilometer,
sebuah metropolis, dikelilingi terusan dan tambak.
Ada yang mengalir ke teres yang tinggi, mungkin untuk kediaman individu.
Di tengah-tengah bandar terletak bukit piramid yang tinggi,
mungkin pusat upacara.
Bahkan, bandar ini nampaknya dihubungkan
ke sekurang-kurangnya tiga penempatan yang serupa dengan jalan berbatu-batu.
Kita tak ada banyak maklumat tentang penghuni di bandar ini.
Apa yang kita tahu, tersembunyi di bawah kanopi hutan,
adalah ada lebih banyak bandar.
Banyak lagi.
LEMBAH UPANO
Ahli arkeologi telah mengumpulkan bukti
mendedahkan apa yang mereka panggil lembah bandar purba yang hilang
tersembunyi di Amazon Ecuador.
'LEMBAH BANDAR HILANG' DITEMUI
Di barat Amazon, ahli arkeologi baru-baru ini terbongkar
apa yang nampak seperti sekumpulan besar penempatan
dihubungkan dengan jalan raya, kira-kira 2,500 tahun lalu,
seperti geoglif yang saya lihat di Brazil.
Mewujudkan bandar-bandar besar, menghasilkan geoglif Negeri Acre,
ini tak dianggap dalam potensi
penduduk pemburu-pengumpul Amazon,
tapi jelas sekali sebaliknya.
Semakin banyak penempatan purba ini ditemui,
menunjukkan Tamadun Amazon yang meluas,
mungkin menjadi penempatan kepada sejumlah 20 juta orang.
Apa yang kita ketahui sekarang ialah kisah tentang Amazon
bukan seperti yang diberitahu.
Mungkin de Carvajal memang nampak penempatan besar pada tahun 1542.
Jika benar, kenapa orang Eropah yang menyusuri sungai itu
seabad kemudian tak nampak penempatan itu?
Ada penjelasan yang agak suram.
Apabila orang Sepanyol dan Portugis datang ke Amerika,
mereka bawa bersama pelbagai penyakit
yang orang Eropah sudah imun,
tapi bukan orang Amazon.
Mana-mana populasi di sini pasti akan musnah
dan hutan hujan menuntut semula penempatannya.
Tapi kita jumpa lebih banyak bukti tamadun itu
dalam mitos Amazon Barat daripada orang Tucano.
Tucano ada kisah asal usul tentang leluhur mereka
yang dibawa ke kawasan itu sebagai sebahagian daripada misi peradaban
di dalam sampan ular yang bergerak di sepanjang sungai Amazon.
Menurut legenda,
kanu anakonda ini diketuai oleh makhluk roh
dan dimuatkan dengan migran manusia.
Tak lama selepas itu, anak perempuan matahari datang ke Bumi,
membawa hadiah api dan peralatan serta pengetahuan seni dan kraf.
Dia dan rakan-rakan ghaibnya sediakan tanah untuk manusia berkembang
sebelum kembali ke tempat tinggal mereka.
Bunyinya seperti kisah wira yang bertamadun
kepada seluruh dunia
yang saya rasa ia sebahagian daripada corak yang sama.
Tema ini asyik muncul.
Roh yang tiba dengan bot,
seperti Quetzalcoatl dalam tradisi Aztec.
Atau Hotu Atu'a semasa dia mendarat di Rapa Nui.
Atau Viracocha yang muncul dari perairan Tasik Titicaca
selepas keadaan huru-hara.
Mungkinkah anak matahari ini
dan misinya untuk menggalakkan orang menetap di Amazon
ada kaitan dengan tamadun hilang yang saya cari?
Di Andes Peru,
Viracocha kononnya guna keajaiban untuk kerja batu.
Tapi di Amazon,
di mana singkapan batu besar jarang ditemui,
struktur dibina bahan kurang tahan lama seperti kayu dan tanah.
Apa yang kurang jelas ialah cara mereka berjaya jadikan
tempat yang tak sukar didiami menjadi kediaman mereka.
Bagaimana mereka dapat menampung populasi yang besar
di tanah yang dianggap tak subur?
Kalau kita tak faham kebolehan orang Amazon
untuk memberi makan jutaan populasi,
jadi, kita takkan tahu kebenaran tentang kisah manusia secara keseluruhan.
Satu penjelasan boleh ditemui di tengah-tengah Amazon Brazil,
berhampiran Manaus.
Muncul dari bawah Amazon itu sendiri,
rahsia yang lama terpendam, baru-baru ini didedahkan.
Bukti sains purba yang membantu menjelaskan
cara hutan hujan menyokong populasi bandar yang besar.
Angela Araujo ialah ahli arkeologi,
dalam sejarah hubungan kemanusiaan dengan tumbuhan.
Baru-baru ini, dia memfokuskan kajian tentang fenomena misteri.
Biasanya, tanah hutan hujan tidak subur
atau sesuai untuk pertanian.
Tapi di kawasan penempatan, purba dan moden,
saintis telah menemui sesuatu yang menakjubkan,
tompok tanah yang tumbuh semula sendiri
yang dipanggil terra preta atau tanah gelap Amazon.
Di sini ada tanah yang berwarna gelap
dibandingkan dengan tanah di sekelilingnya.
Secara misteri dan aneh, ia mengandungi bakteria,
yang sentiasa membiak dan memperbaharui dirinya
dan memperbaharui kesuburan tanah.
Ia sejenis tanah ajaib.
Tanah berkuasa hebat ini telah ditemui di seluruh Amazon
di mana ada bukti kewujudan manusia.
Saya akan jumpa Angela dekat penempatan purba yang baru ditemui
untuk melihat sendiri tanah gelap itu.
Bila kali awak berminat dengan tanah gelap Amazon?
AHLI ARKEOLOGI
Sekarang, kami juga guna tanah ini untuk pertanian di wilayah ini.
Tiba-tiba, saya terjumpa satu interaksi
antara masa lalu dan populasi ini.
Saya nak faham sebab dan cara
populasi ini berkait dengan tanah gelap.
Penyelidik telah temui, bercampur dengan unsur organik
dari setiap tompok tak kira usianya,
serpihan seramik kecil,
bukti kukuh bahawa populasi manusia terlibat
dalam menghasilkan tanah istimewa ini.
Kajian telah menemui sampel yang wujud sekurang-kurangnya 7,000 tahun.
Berapa ramai populasi itu?
Saya tak pasti, tapi ada rekod yang menunjukkan
sekurang-kurangnya sekitar tiga juta orang
tinggal di wilayah Alto Rio Negro saja.
Awak rasa orang purba dengan sengaja, bijak, mencipta tanah ini?
Atau mereka tahu keistimewaannya secara tak sengaja?
Saya tak percaya ia sengaja dihasilkan.
Saya percaya apabila ada ramai penduduk
banyak sisa mereput dihasilkan yang membawa manfaat ini.
Tapi ini perdebatan yang tiada kesimpulan.
Saya nampak paradoks di sini.
Di satu pihak, kita kata
ada populasi yang sangat besar di Amazon
dan kehadiran mereka hasilkan produk secara tak sengaja
iaitu tanah hitam.
Tapi sebaliknya, kita kata tanah Amazon semula jadi
tak cukup subur untuk menyokong populasi yang besar.
Mungkinkah tanah hitam itu yang membolehkan wujud populasi besar?
Saya percaya ia tak mustahil
yang mereka sedar kawasan itu produktif,
tapi niat mereka bukan,
"Saya akan buang sisa untuk suburkan tanah dan meningkatkan pengeluaran tanaman."
Penyelidikan diteruskan.
Tapi pada saya, sebab ia rasa seperti disengajakan
ialah terra preta boleh ditemui di seluruh Amazon,
berdekatan dengan penempatan prasejarah.
Kita perlu berfikiran terbuka
tentang pandangan kita tentang kapasiti zaman silam berbanding sekarang.
Kita perlu anggap mereka sebagai pakar persekitaran mereka
yang menjadikan persekitaran itu sesuai untuk mereka selama beribu-ribu tahun.
Memandangkan hutan ini luas,
entah berapa banyak lagi tompok terra preta yang belum ditemui
yang boleh menolak asal usul tanah ajaib ini lebih jauh ke masa lalu.
Usul yang saya sampaikan,
yang dipertikaikan oleh ramai ahli arkeologi,
ialah penempatan dan pengembangan populasi manusia di Amazon
sebenarnya dirancang.
Tapi membina dan menyelenggara penempatan yang luas itu
akan memerlukan sejumlah besar sumber semula jadi.
Bukan hanya tanaman makanan, bahkan sesuatu
yang ada banyak di Amazon.
Balak.
Amazon ternyata keajaiban kepelbagaian semula jadi.
Hari ini, ada lebih kurang 390 bilion pokok di sini,
terdiri daripada 16,000 spesies.
Kalau saya kata sebahagian besar hutan ini
merupakan hasil kempen yang disengajakan
dilakukan oleh manusia beribu tahun lalu?
Bagaimana jika saya kata Amazon mungkin telah dirancang?
Penyelidik telah mengesahkan semasa Zaman Ais,
Amazon bukan hutan tebal, tapi padang rumput yang ditumbuhi pokok.
Mereka anggap planet yang semakin panas menghasilkan hutan hujan yang luas.
Tapi baru-baru ini, ahli arkeobotani membongkar sesuatu yang tak dijangka.
Separuh daripada hutan ini
terdiri daripada 1.4 peratus spesies pokok Amazon yang diketahui,
spesies yang sama, rupanya, yang berguna kepada manusia.
Adakah ini hasil daripada projek jangka panjang
bermula beribu tahun lalu,
projek yang akhirnya akan berkembang
menjadi Tamadun Orang Asli Amazon yang meluas?
Ada satu perkara lagi.
Seperti terra preta, kebanyakan pokok berguna ini ditemui
berdekatan dengan bandar purba Amazon yang baru ditemui.
Berbanding hutan yang berbahaya seperti anggapan orang Barat,
mereka mengubahnya menjadi tanah air untuk berjuta,
menjadikan Amazon taman,
tempat yang memenuhi keperluan manusia.
Pada abad ke-20,
kawasan pedalaman Amazonia dianggap belum diterokai.
Manusia tak menyentuhnya.
Sekarang kita tahu banyak pokok yang ada di sini,
Kacang Brazil, banyak pokok palma adalah separa ditanam,
malah ditanam dan menjadi tanaman setempat.
Jadi, pemahaman kita tentang hutan telah berubah.
Ini projek saintifik yang sedang dijalankan di Amazon
untuk masa yang lama.
Tapi, berapa lama?
Apa yang membingungkan
ialah tarikh penanaman pokok paling lama
yang ditemui di Amazon adalah lebih kurang 10,800 tahun lalu.
Itu sekitar penghujung Zaman Ais,
pada masa yang sama kita lihat pengembangan
peradaban manusia dan inovasi di seluruh dunia.
Ini buat kita bertanya, apa lagi yang perlu ditemui
di hutan hujan Amazon yang luas itu.
yang tak sepatutnya ada di sana tapi wujud di sana.
Seperti kita lihat dengan kerja batu maju Peru purba,
projek pertanian yang canggih ini dan penempatan di Amazon
bermula beribu tahun lalu
menunjukkan pencapaian saintifik
yang tak disangka sejak dulu lagi.
Kita perlu rangka semula sepenuhnya pemahaman kita tentang Amazon.
Kita perlu melihatnya sebagai produk kepintaran manusia, inisiatif manusia,
kepintaran manusia dan niat manusia.
Contoh yang paling menakjubkan teknologi Amazon
mungkin juga menunjukkan sumber yang tak dijangka
untuk semua pengetahuan ini.
Saya dah kembali ke Amazon Peru untuk belajar lagi.
Ini Iquitos, bandar pelabuhan yang terletak di simpang
sungai besar disambung dengan beberapa anak sungai.
Pelabuhan ini mungkin masih muda,
tapi kawasan ini sudah wujud selama beribu tahun,
menjadi pusat amalan budaya yang mendalam,
penggunaan ayahuasca.
Dr. Luis Eduardo Luna ialah ahli antropologi Orang Asli
dan pakar terkemuka tentang ubat berasaskan tumbuhan purba ini.
Saya dah saksikan ramai orang ambil ayahuasca,
dan saya terkejut dengan pengalaman mereka.
Kadangkala perjalanan luar biasa ke alam lain,
kadangkala cuma melihat diri sendiri,
mencari jalan penyelesaian kepada masalah mereka.
Apa yang awak nampak?
Ia mengubah hidup mereka?
Ramai orang tulis surat kepada saya
mengatakan pengalaman itu mengubah hidup mereka,
mengubah perspektif mereka.
Penggunaan ayahuasca kini menjadi popular
dalam masyarakat kontemporari kita.
Tapi bagi orang asli di Amazon, bru ini telah lama memegang kuasa suci.
Ramai Orang Asli kata,
mereka minum ayahuasca untuk faham peraturan masyarakat,
jadi manusia yang lebih baik.
Penyediaan ayahuasca ialah dunia dukun atau pawang.
Seperti Don Francisco Montes Shuna daripada puak Kapanawa,
PAWANG
yang mesti hembus asap daripada spesies tembakau purba
dikenali sebagai Mapacho untuk menyucikan upacara.
Dalam bahasa Capanahua, nama saya ialah Shamorin Kyashi Piary.
Shamorin Kyashi Piary bermaksud "Malaikat Rimba."
Saya datang daripada keturunan pawang.
Saya rasa hubungan dengan semua leluhur saya,
nenek saya, moyang saya, seluruh keluarga.
Kami berhubung dan merasai hubungan itu
dengan semua yang berkaitan dengan Amazonia.
Tatkala kajian berkembang, bukti semakin kukuh
bahawa Ayahuasca ada manfaat kesihatan.
Apabila direbus, akar pokoknya mempunyai sifat penyembuhan yang kuat
kerana kandungan molekul dalam sains dikenali sebagai harmina.
Ada kajian mengatakan neurgenesis.
Harmina akan menghasilkan neuron baru,
malah sel beta baru untuk pankreas.
Mungkin sel baru juga untuk ligamen dan sebagainya.
Harmina mungkin keajaiban perubatan,
tapi ia tak membantu dapat bayangan.
Itu hanya berlaku apabila ia digabungkan dengan daun tumbuhan lain
berasal dari Amazon seperti daun chaliponga ini,
yang mengandungi bahan kimia psikoaktif, merupakan nadi Ayahuasca,
DMT, singkatan untuk dimetiltryptamina.
DMT dianggap salah satu psikedelik paling kuat.
Tapi kajian saintifik mengesahkan ia tak menagihkan
dan boleh mempunyai sifat terapeutik
jika diberikan dalam dos dan keadaan terkawal.
Kita juga tahu apabila dilakukan dengan terapi bercakap,
ia sangat membantu untuk menamatkan
keadaan sukar yang berpanjangan.
Tapi ada satu masalah.
DMT tak aktif secara lisan
kerana enzim dalam usus biasanya musnah apabila bersentuhan.
Di sinilah
sains kepawangan Amazon muncul
dengan penyelesaian yang luar biasa.
Apa yang berlaku ialah Harmina di dalam akar menjalar
akan menghalang kemusnahan DMT di dalam usus,
supaya DMT akan melepasi halangan darah-otak,
masuk ke reseptor di dalam otak.
Itulah yang menghasilkan bayangan, DMT.
Hasilnya?
Daripada berpuluh ribu spesies tumbuhan di Amazon,
hanya gabungan akar menjalar ayahuasca dengan daun tumbuhan yang mengandungi DMT
akan menghasilkan kesan bayangan yang sangat berharga.
Kita ada dua pokok, yang bukan psikoaktif jika sendirian,
tapi ia psikoaktif apabila direbus bersama
untuk menghasilkan bru ayahuasca.
Melalui kaedah cuba-cuba,
mungkin perlukan berkurun atau eksperimen beribu tahun.
Saya rasa kita ada misteri. Bagaimana mereka tahu?
Di situ nampak seperti projek saintifik.
Ya, memang benar.
Ia berdasarkan pengalaman, pemerhatian.
Ia berdasarkan eksperimen berterusan dan sebagainya.
- Selama beribu tahun? - Ya.
Tradisi ini sudah wujud sejak beribu tahun.
Kita tak boleh tentukan.
Dua ribu, tiga ribu tahun…
Kita dapat bukti sains di Amazon,
pengetahuan bahawa pawang Orang Asli telah mengumpul dan menurunkan
selama beberapa generasi, ribuan tahun, tumbuhan dan sifat-sifat tumbuhan
dan cara ia dicampur untuk hasilkan kesan yang diingini.
Semasa upacara ayahuasca, pawang menyeru bayangan itu
dengan menyanyikan ikaro, lagu magis.
Tapi pawang itu cuma ketua upacara.
Pokok itu sendiri dianggap sebagai guru.
Apabila kita minum ayahuasca,
kita perlu sediakan soalan.
Ia akan beri jawapan.
Kuasa psikedelik untuk capai kebijaksanaan lebih mendalam
tak terhad kepada Amazon.
Kita lihatnya dalam budaya paling purba dan dihormati di dunia.
Jelas sekali, sesuatu yang kita gelar psikedelik hari ini
diterima di seluruh dunia purba.
Di Greece Purba, Socrates dan Plato menulis tentang penemuan intelektual
selepas upacara minum bru halusinogenik.
Hieroglif dari Mesir menunjukkan mereka makan kelopak
daripada teratai biru psikoaktif untuk berkomunikasi dengan dewa.
Dalam pengorbanan Veda India purba,
sami yang mahu berhubung dengan dewa
minum campuran ramalan dikenali sebagai soma.
Hakikat kesedaran manusia yang diubah telah diterima
sepanjang prasejarah dan sejarah
beritahu kita ia sangat penting kepada pengalaman manusia.
Saya rasa memang mustahil untuk memahami dunia purba
kecuali kita ambil kira psikedelik.
Awak rasa berapa usia ayahuasca?
Ia telah dieksperimen selama beribu tahun.
Mungkin lebih tua.
- Rasa purba pada saya. - Ya.
Ini misteri yang luar biasa.
Saya percaya sains kompleks ayahuasca lebih lama daripada yang disangka.
Ada bukti mengesahkannya.
Terjemahan sari kata oleh J.Bardwin